CELEX: 32011D0485
Language: fi
Date: 2011-07-29 00:00:00
Title: Komission täytäntöönpanopäätös, annettu 29 päivänä heinäkuuta 2011 , 24 GHz:n taajuusalueen tilapäisestä yhdenmukaisesta käytöstä autojen lyhyen kantaman tutkalaitteissa tehdyn päätöksen 2005/50/EY muuttamisesta (tiedoksiannettu numerolla K(2011) 5444) ETA:n kannalta merkityksellinen teksti

30.7.2011   
            
            
               FI
            
            
               Euroopan unionin virallinen lehti
            
            
               L 198/71
            
         KOMISSION TÄYTÄNTÖÖNPANOPÄÄTÖS,
   annettu 29 päivänä heinäkuuta 2011,
   24 GHz:n taajuusalueen tilapäisestä yhdenmukaisesta käytöstä autojen lyhyen kantaman tutkalaitteissa tehdyn päätöksen 2005/50/EY muuttamisesta
   (tiedoksiannettu numerolla K(2011) 5444)
   (ETA:n kannalta merkityksellinen teksti)
   (2011/485/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan yhteisön radiotaajuuspolitiikan sääntelyjärjestelmästä 7 päivänä maaliskuuta 2002 tehdyn Euroopan parlamentin ja neuvoston päätöksen N:o 676/2002/EY (1) (radiotaajuuspäätös) ja erityisesti sen 4 artiklan 3 kohdan,
   sekä katsoo seuraavaa:
   
               (1)
            
            
               Komissio antoi 7 päivänä marraskuuta 2008 Euroopan radio-, tele- ja postihallintojen yhteistyökonferenssille CEPT:lle toimeksi laatia komission päätöksen 2005/50/EY (2) 5 artiklan 2 kohdan mukaista perusteellista tarkastelua varten autojen lyhyen kantaman tutkajärjestelmiä koskevia teknisiä selvityksiä sekä tehdä radiotaajuusteknisiä yhteensopivuusselvityksiä 24 GHz:n taajuusalueen käyttöä koskevista mahdollisista vaihtoehtoisista lähestymistavoista.
            
         
               (2)
            
            
               Tämän toimeksiannon tuloksena annetut CEPT:n raportit 36 ja 37 sekä päätöksen 2005/50/EY nojalla tehty perusteellinen tarkastelu 24 GHz:n ja 79 GHz:n taajuusalueiden käytön kehityksestä osoittavat, että kyseisen päätöksen 2 artiklan 5 kohdassa säädetty viitepäivämäärä 30. kesäkuuta 2013 on edelleen tarkoituksenmukainen, ja koska 24 GHz:n taajuusalueen muille käyttäjille ei toistaiseksi ole aiheutunut haitallisia häiriöitä, viitepäivämäärää ei ole tarpeen siirtää eteenpäin.
            
         
               (3)
            
            
               Taajuusalueella 79 GHz toimiva autojen lyhyen kantaman tutkatekniikka kehittyy jatkuvasti. On kuitenkin selviä viitteitä siitä, että kyseistä teknologiaa ei oteta autonvalmistuksessa käyttöön 24 GHz:n taajuusalueen teknologian käytön lopettamiselle asetettuun määräaikaan mennessä, ja että kehitykseen, integrointiin ja testaukseen vielä tarvittava lisäaika huomioon ottaen on todennäköistä, että 79 GHz:n taajuusaluetta käyttäviä tutkia voi tulla autojen massatuotantoon vasta vuoteen 2018 mennessä tai aikaisintaan pari vuotta aiemmin.
            
         
               (4)
            
            
               Lisäksi tarvitaan siirtymäaikaa muuntaa 24 GHz:n teknologiasta 79 GHz:n teknologiaan autontuotantolinjat, jotka käyttävät 24 GHz:N teknologiaa, kun 79 GHz:n teknologiaa alkaa tulla tuotantovaiheeseen.
            
         
               (5)
            
            
               On erittäin tärkeää varmistaa 24 GHz:n tutkilla varustettujen autojen nykyisen ja tulevan tuotannon jatkuvuus, koska tutkilla on suuri merkitys liikenneturvallisuuden kannalta ja tällaisten sovellusten yleistymistä nykyisessä ajoneuvokannassa olisi pyrittävä edistämään mahdollisimman paljon. Näin ollen on vältettävä tilanne, jossa tutkien käytettävissä ei enää olisi käyttökelpoisia taajuuksia, ja tarvitaankin tilapäisratkaisua, jolla turvataan siirtymäkausi 1 päivästä heinäkuuta 20131 päivään tammikuuta 2018. Lisäsiirtymäkauden mahdollistamiseksi päivämäärää 1. tammikuuta 2018 olisi lykättävä eteenpäin neljällä vuodella autojen sellaisten lyhyen kantaman tutkalaitteiden osalta, jotka on asennettu tyyppihyväksynnän ennen 1. tammikuuta 2018 saaneisiin moottoriajoneuvoihin.
            
         
               (6)
            
            
               Koska radioastronomialle, kaukokartoitussatelliiteille ja avaruustutkimuksen passiivisille käyttötarkoituksille on myönnetty taajuusalueella 23,60–24 GHz kansainvälinen suoja ja koska kyseinen taajuusalue on poikkeusluonteisesti osoitettu lyhyen kantaman tutkille päätöksellä 2005/50/EY, kyseisen käyttötarkoitukseen osoituksen voimassaolon jatkaminen ei tule kyseeseen. Lisäksi taajuusalue 24–24,25 GHz (ns. ISM-taajuudet) on osoitettu teollisiin, tieteellisiin ja lääketieteellisiin käyttötarkoituksiin.
            
         
               (7)
            
            
               CEPT:n yhteensopivuusselvitykset, joissa on tarkasteltu myös muutamia sotilasjärjestelmiä, osoittavat, että taajuusalue 24,25–27,50 GHz voi tarjota teknisesti käyttökelpoisen vaihtoehdon. Nato on määritellyt yli 26,50 GHz:n taajuusalueet suunnitelmiensa mukaisesti kiinteiden ja langattomien järjestelmien sotilaskäyttöön.
            
         
               (8)
            
            
               Päätöksellä 2005/50/EY asetettu tutkien yleisyysasteen 7 prosentin kynnysarvo olisi pidettävä voimassa, koska ei ole viitteitä siitä, että kyseinen kynnysarvo ylittyisi ennen siirtymistä 79 GHz:n taajuusalueelle ja koska on tarpeen korostaa, että 24 GHz:n taajuusalueen käyttö on vain välivaiheen ratkaisu.
            
         
               (9)
            
            
               Komission olisi jäsenvaltioiden avustuksella edelleen seurattava tämän päätöksen soveltamista erityisesti yleisyysasteen kynnysarvon asianmukaisuuden, taajuusalueen muille käyttäjille tai naapuritaajuusalueille aiheutuvien häiriöiden välttämisen sekä 7 prosentin yleisyysasteen saavuttamisen suhteen.
            
         
               (10)
            
            
               Päätöstä 2005/50/EY olisi tämän vuoksi muutettava.
            
         
               (11)
            
            
               Tässä päätöksessä säädetyt toimenpiteet ovat radiotaajuuskomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2005/50/EY seuraavasti:
   
               1)
            
            
               Korvataan 2 artiklan 5 kohta seuraavasti:
               
                           ”5.
                        
                        
                           ‧viitepäivämäärillä‧ tarkoitetaan taajuusalueen 21,65–24,25 GHz osalta 30 päivää kesäkuuta 2013 ja taajuusalueen 24,25–26,65 GHz osalta 1 päivää tammikuuta 2018;”.
                        
                     
         
               2)
            
            
               Muutetaan 3 artikla seuraavasti:
               
                           a)
                        
                        
                           Korvataan toisessa kappaleessa sana ”viitepäivämäärään” sanalla ”viitepäivämääriin”.
                        
                     
                           b)
                        
                        
                           Korvataan kolmannessa kappaleessa sana ”viitepäivämäärän” sanalla ”viitepäivämäärien” ja sanat ”kyseistä päivämäärää” sanoilla ”kyseisiä päivämääriä”.
                        
                     
                           c)
                        
                        
                           Lisätään kolmannen kappaleen jälkeen uusi kappale seuraavasti:
                           ”Päivämäärää 1 päivä tammikuuta 2018 siirretään kuitenkin eteenpäin neljällä vuodella autojen sellaisten lyhyen kantaman tutkalaitteiden osalta, jotka on asennettu moottoriajoneuvoihin, joista on tehty Euroopan parlamentin ja neuvoston direktiivin 2007/46/EY (3) 6 artiklan 6 kohdan mukainen tyyppihyväksyntähakemus ja joille on myönnetty tyyppihyväksyntä ennen 1 päivää tammikuuta 2018
                        
                     
         
               3)
            
            
               Muutetaan 5 artikla seuraavasti:
               
                           a)
                        
                        
                           Korvataan 1 kohdan d alakohdassa sanat ”onko viitepäivämäärä” sanoilla ”ovatko viitepäivämäärät” ja sana ”tarkoituksenmukainen” sanalla ”tarkoituksenmukaiset”.
                        
                     
                           b)
                        
                        
                           Poistetaan 2 ja 3 kohta.
                        
                     
                           c)
                        
                        
                           Korvataan 4 kohta seuraavasti:
                           ”4.   Jäsenvaltioiden on avustettava komissiota 1 kohdassa tarkoitetun tarkastelun tekemisessä varmistamalla, että tarvittavat tiedot ja erityisesti liitteessä mainitut tiedot kerätään ja toimitetaan viipymättä komissiolle.”
                        
                     
         2 artikla
   Tämä päätös on osoitettu kaikille jäsenvaltioille.
   
      Tehty Brysselissä 29 päivänä heinäkuuta 2011.
      
         
            Komission puolesta
         
         Neelie KROES
         
            Varapuheenjohtaja
         
      
   
   
      (1)  EYVL L 108, 24.4.2002, s. 1.
   
      (2)  EUVL L 21, 25.1.2005, s. 15.
   
      (3)  EUVL L 263, 9.10.2007, s. 1.”